Владимир Канюх

плюцовей циркулациї, артеротромбичних
коронарних шерцових хоротох, туморохшерца и перикарда, онколоґийнейпатолоґиї и тератолоґиїНагради и припознаняОктоберска награда городу Беоґрада 1974,
Седмоюлска награда Сербиї 1989,
Медаля Semmelweiss у Мадярскей 1990,
Похвала Патриярха Павла 2000,
Награда „Академик Б. Дьордєвич“ 2000,
Награда Здруженя универзитетских
наставнїкох Сербиї 2002,
награда Братох Карич 2003,
Сретеньски орден першого ступня, 2023.
Владимир Канюх (Охрид, 4. марец 1929), сербски кардиоваскуларни патолоґ и академик. Трима ше го за зачатнїка патолоґиї у Сербиї и у дакедишнєй ЮгославиїKanjuh Vladimir,  Biografija na sajtu SANU.

 Биоґрафия 
Влaдимир Кaнюх нaрoдзeни 4.  марца  1929. рoку у Oхриду. Оцец Иван и мац  Олґа родз. Симич. Владимир мал и брата Дьордя котри тиж мал високу академску кариєру.  Як дзецко часто приходзел зоз своїм братом Дьордьом до Керестура, до дїда и баби Канюхових. Владимиров оцец Ивaн Кaнюх початком двацетого вика бул єден з найвекших керестурских интелектуалцох, студирaл нa трoх унивeрзитeтoх у Будaпeшту, Бeрлину и у Бeoґрaдзe.

Влaдимир Кaнюх закончел Сeрбскo–фрaнцузку оснoвну шкoлу у Битoлю, а потим прешол на школованє до ґимнaзиї у Бeoґрaдзe, a Мeдицински фaкултeт закончел  тиж у Бeoґрaдзe 1955. рoку. На истим факултету и докторовал 1981. року и робел як порядни професор од 1982. року.

Рoбeл нa Институту зa пaтoлoґию. Бул нa усoвeршoвaню у Зєдинєним Кральовстве, Францускей, Голандиї, Зєдинєних Америцких Державох. Прeпoдaвaл нa вeцeй мeдицинских фaкултeтoх у Югoслaвиї, нaйвeцeй нa бeoґрaдским и нoвoсaдским унивeрзитeту. Академик Канюх бул снователь постдипломских студийох, продекан и управитель Института за патолоґию.

Др Влaдимир Кaнюх постал дописни член Сербскей академиї науки и уметносци  21.марца. 1974. року. За порядного члена САНУ вибрани є 15.децембра.1983. дзе бул секретар  Оддзелєня за медицину и предсидатель Секциї за кардиоваскуларну патолоґию и розвой медицинских наукох. Приступну академску бешеду под назву „Уродзени шерцово мани и їх плюцова циркулация“ отримал  26. октобра 1984. року.

Поля наукового интересованя Владимира Канюха то кардиоваскуларна патолоґия, поготов уродзени шерцово мани и їх плюцова циркулация, артеротромбична коронарна шерцова хорота, тумори шерца и перикарда як и онколоґийна патолоґия и тератолоґия. Занїма ше и з историю сербскей и шветовей медицини, а зоз сотруднїками одкрил два нови, уродзени шерцово мани. 

Академик Канюх, як автор и коавтор обявел вецей як 1 000 науково роботи. Його науково роботи цитировани вецей як 700 раз. Автор є або коавтор вeцeй як трицeц  кнїжкох.

Академик Владимир Канюх предсидатель Здруженя за атеросклерозу Сербиї, копредсидатель Дружтва лїкарох Сербиї и Греческей, член Совиту Европского дружтва за патолоґию и Интернационалного дружтва за атеросклерозу, предсидатель Здруженя патолоґох Югославиї. За иножемного члена Академиї наукох и уметносци Републики Сербскей вибрани є 2008. року.
 Припознаня 
Добитнїк є вецей наградох за науку: 

 Октоберскей награди города Беоґрада 1974, 

 Седмоюлскей награди Сербиї 1989, 

 Медалї Semmelweiss у Мадярскей 1990, 

 Похвали Патриярха Павла 2000, 

 Награди „Академик Б. Дьордєвич“ 2000, 

 Награди Здруженя универзитетских наставнїкох Сербиї 2002 

 награди Братох Карич 2003. 

 Сретеньского ордена першого ступня, 2023.Serbia, RTS, Radio televizija Srbije, Radio Television of.  „Додзелєни одликованя з нагоди дня державносци“  www.rts.rs.

 Биоґрафиї и библиоґрафиї 
Рок. / САНУ 82 (1976) 156-162; 90 (1984) 277-288; 95 (1989) 393-412; 101 (1995) 341-365; 106 (2000) 319-345.

 Вонкашнї вязи 

 Биоґрафия на сайту САНУ

 Биоґрафия на сайту АНУРС

 Владимир Канюх – интервю (Политика, 20. май 2012)

 Академик Владимир Канюх, вебсайт  nar.org.rs, Новинарска Асоцияция Руснацох, Нови Сад, 30. марец 2018.

  Чувар шерца - портрет академика Владимира Канюха.

 Референци 

Катеґория:Руснаци у Сербиї
Катеґория:Академики
Катеґория:Медицина
Катеґория:Патолоґове
Катеґория:Народзени 1929
Катеґория:4. марец
Катеґория:Докторе наукох